L'Ajuntament de Sagunt es reunix amb Telefónica per a tractar qüestions relacionades amb les infraestructures i l'accés a la xarxa
04 de febrer 2022

![](/media/w2uk2exo/c_reuniontelefonica_img_1186.jpg?width=850&height=566.9886363636364)

L'Ajuntament de Sagunt s'ha reunit este matí amb la directora general de Telefónica, Begoña Goicoechea, per a tractar qüestions relacionades amb les infraestructures de telefonia i internet de les quals disposa el municipi i solucionar la problemàtica que existix en algunes zones de la ciutat per a accedir a esta xarxa.

L'alcalde de Sagunt, Darío Moreno, ha assenyalat que en la reunió amb Telefónica **«s'ha parlat de futur, però sobretot per a sol·licitar infraestructures que asseguren que tots els ciutadans i ciutadanes de la nostra ciutat tenen accés als serveis bàsics de telefonia i, particularment, a internet»**. A més, ha destacat que **«en un moment en el qual el teletreball té cada vegada més pes, és imprescindible que les companyies operadores de Telefónica posen damunt de la taula totes les possibilitats per a assegurar eixos drets a la ciutadania»**.

D'altra banda, Moreno ha explicat que **«el nostre municipi té problemes localitzats, com per exemple en la zona del centre històric, Almardà, Corinto i Malva-rosa»**. És per això que els ha sol·licitat que **«ens presenten solucions perquè, precisament, internet i tot el que això comporta en este segle XXI, arribe sense problemes a tota la ciutadania»**. A la reunió també ha assistit el delegat de Noves Tecnologies, Pepe Gil, així com altres càrrecs de l'empresa Telefònica.

*   [](http://www.facebook.com/sharer.php?u=https://aytosagunto.es/va/actualitat/reunio-telefonica-infraestructures-acces-xarxa-2022-02-04/ "Facebook")
*   [](http://twitter.com/share?url=https://aytosagunto.es/va/actualitat/reunio-telefonica-infraestructures-acces-xarxa-2022-02-04/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/reunio-telefonica-infraestructures-acces-xarxa-2022-02-04/ "Linked In")
*   [](mailto:?body=https://aytosagunto.es/va/actualitat/reunio-telefonica-infraestructures-acces-xarxa-2022-02-04/)